Ritratt: Gerd Altman / Pixabay  Għada l-Ġimgħa 12 ta' Marzu fid-6pm, il-Caritas Malta Epilepsy Association se tkun qed torganizza laqgħa tal-membri permezz ta' webinar bl-isem When Sparks Fly li se jkun indirizzat minn Dr Anna Micallef. Hija se titkellem fuq l-epilessija mill-aspett mediku. L-epilessija u t-tipi differenti ta' aċċessjonijiet se jiġu spjegati f'termini sempliċi ħafna. Is-sessjoni naturalment tkun waħda interattiva u l-mistoqsijiet jiġu indirizzati. It-tabiba Anna Micallef hija tabiba tal-familja. Hija gradwat mill-Università ta' Malta fl-2015 u għamlet sentejn taħdem fl-Isptar Mater Dei. Wara bdiet il-programm ta' taħriġ għall-Ispeċjalisti fil-Mediċina tal-Familja li għadha kemm temmet. Għal aktar informazzjoni u dettalji biex taċċessaw il-webinar bla ħlas fuq zoom, ibagħtu email lill- maltaepilepsy@gmail.com . Il-laqgħa issir f'kunfidenzjalità sħiħa. Ritratt: Caritas Malta